Versmininkėliai

Versmininkėliai, Mažieji Versmininkai, BajorgaliaiVersmininkėliai, Mažosios Lietuvos enciklopedija. Nuoroda tikrinta 2021-09-12. (, nuo 1938 m. Dreßlershausen) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į šiaurės vakarus nuo Pilkalnio, 8 km į pietvakarius nuo Lazdynų, Įsruties dešiniajame krante.

 Istorija 
dešinėje|miniatiūra|260px|Versmininkėlių kaimo bendruomenė 1927–1937 m.

1539 m. Įsruties valsčiaus mokesčių mokėtojų sąrašuose minima vietovė Boiorgallen su 9 sodybų savininkais ir 4 dalininkais. 1554–1556 m. minimi 4 činšininkai ir 1 naujas činšininkas, 1557 m. – 3 činšininkai ir 1 naujas. Nuo XVIII a. vadinti Versmininkėliais (Klein Werschmeningken, Klein Werszmeningken, Klein Wersmeningken).Dietrich Lange, Geographisches Ortsregister Ostpreußen (2005): Dreßlershausen (vok.). Nuoroda tikrinta 2021-09-12. Po 1709–1710 m. maro į kaimą atkelta kolonistų: 1736 m. Versmininkėliuose gyveno 3 vokiečių ir 6 lietuvių šeimos.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 297. Hartungsche Verlags-Druckerei, Königsberg 1879 (vok.) 1785 m. buvo mišrusis (karališkųjų valstiečių ir kulmiškių) kaimas su 10 ugniakurų (gyvenamųjų pastatų),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 179. Karaliaučius ir Leipcigas, 1785 (vok.). 1823 m. – kaimas su 99 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 5 (T–Z), p. 135. Kümmel, Halle, 1823 (vok.) 1854 m. Versmininkėliuose buvo 20 gyvenamųjų pastatų ir 180 gyventojų.Eduard Messow, Topographisch-statistisches Handbuch des Preussischen Staats, T. 2 (L–Z), p. 409. Baensch, Magdeburgas, 1854 (vok.) Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Liepgalio valsčiaus kaimas.Amtsbezirk Löbenau, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-12. Tikintieji priklausė Lazdynų evangelikų liuteronų parapijai. 1905 m. Versmininkėliuose buvo 186 gyventojai, iš jų 29 lietuviai, 3 katalikai. Tarpukariu kaime buvo užeigos namai.

Antrojo pasaulinio karo pabaigoje, artėjant frontui, Versmininkėlių gyventojai pasitraukė į Vokietijos gilumą. Sovietmečiu kaimas sunyko, iki šių laikų išlikusios tik 1–2 sodybos, priklauso Tolstovo (Liepgalio) gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės